Na temelju članka 37. Stavka 2. Zakona o predškolskom odgoju i obrazovanju („Narodne novine“ broj 10/97, 107/07, 94/13) te članka 48. i 49. Statuta Dječjeg vrtića „Sutivan“, Upravno vijeće Vrtića na 1. sjednici, održanoj dana 18. siječnja 2018. godine, raspisuje

**NATJEČAJ ZA IZBOR I IMENOVANJE RAVNATELJA/ICE**

**DJEČJEG VRTIĆA SUTIVAN**

Uvjeti za izbor:

Za ravnatelja/icu dječjeg vrtića može biti izabrana osoba koja ispunjava uvjete za odgojitelja predškolske djece ili stručnog suradnika te ima najmanje 5 godina radnog staža u djelatnosti predškolskog odgoja.

Ravnatelja/icu se imenuje na vrijeme od 4 godine.

Uz prijavu na natječaj kandidati su dužni priložiti sljedeću dokumentaciju:

1. Životopis
2. Dokaz o hrvatskom državljanstvu (domovnica)-izvornik ili preslik
3. dokaz o stečenoj stručnoj spremi (diploma)-izvornik ili preslik
4. dokaz o položenom stručnom ispitu ili dokaz o ispunjavanju uvjeta iz članka 32. Pravilnika o načinu i uvjetima polaganja stručnog ispita odgojitelja i stručnih suradnika u Dječjem vrtiću („Narodne novine“ broj 133/97, 4/98)-izvornik ili preslik
5. Potvrdu o ostvarenom radnom stažu u djelatnosti predškolskog odgoja-izvornik ili preslik
6. Dokaz o nepostojanju zapreke za zasnivanje radnog odnosa sukladno članku 25. Zakona o predškolskom odgoju i obrazovanju („Narodne novine“ broj 10/97, 107/07, 94/13), ne starije od 6 mjeseci -izvornik
7. potvrda nadležnog suda da se protiv kandidata ne vodi kazneni postupak (članak 25. Stavak 2. Zakona o predškolskom odgoju i obrazovanju(„Narodne novine“ broj 10/97, 107/07, 94/13)
8. potvrda nadležnog suda da se protiv kandidata ne vodi prekršajni postupak (članak 25. stavak 4. Zakona o predškolskom odgoju i obrazovanju
9. Plan i program rada ravnatelja/ice za naredne četiri godine

Prijave na natječaj sa traženim dokazima o ispunjavanju uvjeta dostavljaju se u roku od 15 dana od dana objave natječaja na adresu: Dječji vrtić „Sutivan“ , Kala o konguli 2, 21403 Sutivan, s naznakom: „Natječaj za radno mjesto ravnatelja/ice“.

Nepravodobne i nepotpune prijave neće se razmatrati.

O rezultatima provedenog natječaja kandidati će biti obaviješteni u zakonskom roku.

PREDSJEDNIK UPRAVNOG VIJEĆA

 Petar Anibalović